Author: MH
Last saved by: spano
Company: MH SR

Predkladacia správa

     Slovensko na svoje podmienky disponuje značným potenciálom obnoviteľnej suroviny určenej na energetické využívanie. Ide o drevo a lesnú biomasu, ktoré sa v porovnaní na zdrojové možnosti využívajú na energetické účely v nízkej miere v porovnaní aj s niektorými susednými štátmi. Na riešenie uvedenej problematiky je v rámci plánu práce vlády SR na rok 2003 prijatá spoločná úloha pre ministrov hospodárstva a pôdohospodárstva predložiť na rokovanie PEM vlády SR a vlády SR návrh programov na zužitkovanie dreva a lesnej biomasy na energetické účely vrátane ich finančnej podpory, ktoré v predmetnom materiáli vyúsťujú do návrhu Schémy štátnej pomoci na podporu zužitkovania dreva a lesnej biomasy na energetické účely a Programu zalesňovania poľnohospodársky nevyužiteľných pôd.

   Predkladaný materiál nadväzuje na Koncepciu využívania obnoviteľných zdrojov energie, ktorá je schválená uznesením vlády SR č. 282 z 23. apríla 2003.

   Pri realizácii podpory podľa navrhnutých programov je možné využívať aj finančné prostriedky zo štrukturálnych fondov EÚ.

   Predkladaný materiál súvisí aj s plnením úlohy B.5. z uznesenia vlády SR č. 282/2003, pretože rieši tiež problematiku bariér a potenciálov pre obnoviteľné zdroje energií na medzirezortnej úrovni.

  Ministerstvo financií SR v stanovisku č. 17905/2003-54 zo dňa 30.07.2003 odporúča zabezpečiť financovanie programov na zužitkovanie dreva a lesnej biomasy na energetické účely zo zdrojov štrukturálnych fondov v rámci Sektorového operačného programu Priemysel a služby a Sektorového operačného programu Poľnohospodárstvo a rozvoj vidieka.

    Predkladaný materiál bol prerokovaný v PEM vlády SR dňa 29.09.2003 pod č. m. 7618/2003. Materiál je upravený na základe pripomienok Porady ekonomických ministrov vlády SR.

     Realizácia predkladaného materiálu bude mať pozitívny environmentálny vplyv, pozitívny dopad na zamestnanosť a ekonomiku s finančnými nárokmi v rámci sektorových operačných programoch.